**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 35. panta pirmās daļas 1. un 3.punkts.  Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr.421) 43.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas ievaddaļā ir noteikts, ka epizootijas uzliesmojuma gadījumā dzīvnieku īpašniekam, ja tas ir izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju par slimības apkarošanas dēļ nokautajiem vai nogalinātajiem dzīvniekiem (1.punkts) un par iznīcināto dzīvnieku barību (3.punkts).  Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību vai epizootijas uzliesmojuma laikā.  Dzīvnieku īpašniecei Rutai Priedei, AS “Latgales bekons” un SIA “Druvas Unguri” radās zaudējumi, savā ganāmpulkā apkarojot Āfrikas cūku mēri (turpmāk – ĀCM).  AS “Latgales bekons” ganāmpulkā ĀCM konstatēja 2017. gada 14. jūlijā. Ņemot vērā saimniecībā uz vietas esošās dzīvnieku barības lielo apjomu, Pārtikas un veterinārā dienesta (turpmāk – PVD) atbildīgās amatpersonas vienojās ar dzīvnieku īpašnieci, ka dzīvnieku barība ir jāiztur vismaz sešus mēnešus barības torņos un noliktavā, kur tā atradās līdz ĀCM uzliesmojumam. 2018. gada maijā PVD amatpersonas atļāva barību izvest uz laukiem un iestrādāt zemē, kā mēslojumu.  SIA “Druvas Unguri” saimniecībā ir pabeigta cūku piespiedu nogalināšana un likvidēšana. PVD ir sagatavojis aktu par saimniecībā nogalinātajiem 10 986 dzīvniekiem. SIA “Druvas Unguri” saimniecībā ĀCM uzliesmojuma dēļ pavisam kopā piespiedu kārtā nogalināti un iznīcināti 16 438 dzīvnieki.  Rutas Priedes piemājas saimniecībā “Buņas” Blīdenes pagastā Brocēnu novadā 2018. gada 10. jūlijā tika konstatēts ĀCM un piespiedu kārtā nogalināta viena sivēnmāte un četras nobarojamas cūkas.  Lai izpildītu Veterinārmedicīnas likumā un noteikumos Nr.177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies ĀCM uzliesmojuma apkarošanas laikā.  Saskaņā ar noteikumiem Nr.421 valsts iestāde iesniedz pieprasījumu, t.i., tiesību akta projektu, Ministru kabinetā. Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) ir sagatavots saskaņā ar noteikumu Nr.421 prasībām.  Kompensācijas lauksaimniecības dzīvnieku īpašniekiem izmaksās Lauku atbalsta dienests (turpmāk – LAD) pēc naudas līdzekļu saņemšanas no valsts budžeta programmas 02.00.00 „Līdzekļi neparedzētiem gadījumiem”.  Rīkojuma projekts paredz Zemkopības ministrijai (turpmāk – ZM) nodrošināt, lai valsts budžetā daļēji tiktu atgūti līdzekļi par dzīvnieku īpašniekiem izmaksātajām kompensācijām par piespiedu kārtā nogalinātajiem dzīvniekiem saskaņā ar **Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK**. 2017. gadā Eiropas Savienības līdzfinansējums ĀCM uzraudzības un apkarošanas programmā par vienu piespiedu kārtā nokautu dzīvnieku bija 90,00 *euro* apmērā (75% no 120,00 *euro*). 2018. gadā ĀCM uzraudzības un apkarošanas programmā līdzfinansējums nav paredzēts, jo ĀCM uzliesmojuma gadījumā valstij un dzīvnieku īpašniekam radītos zaudējumus paredzēts līdzfinansēt no Eiropas Savienības ārkārtas budžeta.   |  |  |  |  |  |  | | --- | --- | --- | --- | --- | --- | | Dzīvnieku suga/kat. | Skaits | Noteikumu Nr.177 2.pielik. | Kopā komp. | Summa ar ES limitu | ES līdzfin. 75% | | piena sivēni līdz 30kg | 5 632 | 42,69 | 240 430,08 |  | 180 322,56 | | nobarojamā cūka no 31 līdz 80 kg | 2927 | 85,37 | 249 877,99 |  | 187 408,49 | | nobarojamā cūka > 81kg | 761 | 128,06 | 97 453,66 | 91 320,00 | 68 490,00 | | sivēnmāte | 1 | 227,66 | 227,66 | 120,00 | 90,00 | | sivēnmāte pārraudzībā | 1594 | 284,57 | 453 604,58 | 191 280,00 | 143 460,00 | | kuilis  pārraudzībā | 76 | 426,86 | 32 441,36 | 9 120,00 | 6 840,00 | | **Kopā**: | 10991 | – | **1074035,33** |  | **586 611,05** |   Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | LAD |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašniece Ruta Priede, AS “Latgales bekons” un SIA “Druvas Unguri”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem **1 115 059,46** ***euro***. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | **586611** | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | **586611** | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | **1115059** | 0 | 0 | 0 | 0 | 0 |
| 2.1. valsts pamatbudžets | 0 | **1115059** | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | **–1115059** | **586611** | 0 | 0 | 0 | 0 |
| 3.1. valsts pamatbudžets | 0 | **–1115059** | **586611** | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | **+1115059** | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu tiek paredzēta kompensācijas izmaksa **Rutai Priedei 569,14 *euro*** apmērā.  Atbilstoši PVD inspektora aktā Nr.64-18/3 (dzīvnieku īpašniece iepazinusies 2018. gada 8. augustā) norādītajai informācijai Rutai Priedei iznīcinātas četras nobarojamās cūkas trīs līdz četrus mēnešus vecas un viena sivēnmāte. No Cūku ciltsdarba centra ir saņemta informācija, ka Rutai Priedei piederošajā cūku ganāmpulkā nav veikta pārraudzība. Noteikumu Nr.177 2. pielikumā ir noteikts kompensācijas apmērs katrai atsevišķai cūku kategorijai atkarībā no cūku svara un pielietojuma. Kompensācijas apmēra aprēķins:  1 x 227,66 *euro* = 227,66 *euro*  4 x 85,37 *euro* = 341,48 *euro*  Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniecei pienākas kompensācija **569,14 *euro*** apmērā.  Ar rīkojuma projektu tiek paredzēta kompensācijas izmaksa **SIA “Druvas Unguri”** **1 073 466,19** ***euro*** apmērā.  Atbilstoši PVD inspektora aktā Nr.64-18/5 (dzīvnieku īpašnieks iepazinies 2018. gada 22. augustā) norādītajai informācijai Teovilam Stengrēvicam piederošajā saimniecībā SIA “Druvas Unguri” iznīcinātas 2923 četrus mēnešus vecas nobarojamas cūkas svarā no 31 līdz 80 kg, 761 septiņus līdz astoņus mēnešus vecas nobarojamās cūkas, 5632 divarpus mēnešus veci piena sivēni un atšķirtie sivēni svarā līdz 30kg, 1594 pārraudzībā esošas sivēnmātes un 76 pārraudzībā esoši kuiļi. Noteikumu Nr.177 2. pielikumā ir noteikts kompensācijas apmērs katrai atsevišķai cūku kategorijai atkarībā no cūku svara un pielietojuma. Kompensācijas apmēra aprēķins:  2923 x 85,37 *euro* = 249 536,51 *euro*  761 x 128,06 *euro* = 97 453,66 *euro*  5632 x 42,69 *euro* = 240 430,08 *euro*  1594 x 284,57 *euro* = 453 604,58 *euro*  76 x 426,86 *euro* = 32 441,36 *euro*  Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija **1 074 035,33** ***euro*** apmērā.  Ar rīkojuma projektu tiek paredzēta kompensācijas izmaksa **AS “Latgales bekons”** **41 024,13** ***euro*** apmērā.  Atbilstoši PVD inspektora aktā Nr.1 (dzīvnieku īpašnieks iepazinies 2018. gada 25. jūnijā) norādītajai informācijai AS “Latgales bekons” iznīcināta dzīvnieku barība 107 353kg. AS “Latgales bekons” LAD ir iesniedzis aktu Nr.1, kurā norādīta detalizēta informācija par iznīcinātās barības veidiem, daudzumiem un katra barības veida cena. AS “Latgales bekons” kompensāciju pieprasa par 105 898 kg iznīcinātās barības. AS “Latgales bekons” atbilstoši noteikumu Nr.177 8.2.apakšpunktā noteiktajam LAD kopā ar iesniegumu un aktu ir iesniedzis dokumentāciju un informāciju, kas pamato iznīcinātās barības izmaksas.  Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija **41 024,13** ***euro*** apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Lēmums par kompensācijas apmēru pieņemts individuāli. Noteikumu Nr.177 6. punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekšminētajiem dzīvnieku īpašniekiem nav konstatēti normatīvo aktu pārkāpumi, turklāt kaušanas brīdī dzīvnieki bija ar pietiekamu dzīvsvaru un tiem nebija konstatētas slimību izraisītas pārmaiņas, tika pieņemts lēmums par kompensāciju nesamazināšanu.  Katru gadu no Eiropas Savienības budžeta līdzekļiem valstij tiek pārskaitīti līdz 75 % (ņemot vērā Eiropas Komisijas noteiktos limitus par kompensējamo vienību) no iztērētajiem līdzekļiem kompensāciju izmaksai dzīvnieku īpašniekiem par tām dzīvnieku infekcijas slimībām, par kurām ar Eiropas Komisiju ir saskaņotas uzraudzības un apkarošanas programmas.  Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, ZM un LAD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Vanaga 67027363

Sanita.Vanaga@zm.gov.lv